PMIndiaData/PMIndiaSum huggingface dataset:
પ્રધાનમંત્રીએ ભારે વરસાદના કારણે કુંભમાં માર્યા ગયેલા લોકો પ્રત્યે સંવેદના વ્યક્ત કરી, કુંભમાં ઉપસ્થિત બધા સંતો, શ્રદ્ધાળુઓ અને પ્રયટકોની સુરક્ષા માટે પ્રાર્થના કરી

પ્રધાનમંત્રી શ્રી નરેન્દ્ર મોદીએ ભારે વરસાદના કારણે કુંભમાં માર્યા ગયેલા લોકો પ્રત્યે સંવેદના વ્યક્ત કરી છે. પ્રધાનમંત્રીએ કુંભના અવસર પર ઉપસ્થિત બધા સંતો, શ્રદ્ધાળુઓ અને પ્રયટકોની સુરક્ષા માટે પ્રાર્થના પણ કરી છે. પ્રધાનમંત્રીએ કહ્યું કે, “ભારે વરસાદના કારણે કુંભમાં માર્યા ગયેલા લોકોની બાબતમાં જાણીને મને ખૂબ દુઃખ થયું” છે. પ્રાર્થના કરું છું કે ઈશ્વર માર્યા ગયેલા લોકોના પરિવારજનોને આ દુઃખ સહન કરવાની શક્તિ પ્રદાન કરે. ઘાયલોને તરત સાજા થવાની કામના કરું છું. હું કુંભના અવસર પર ઉપસ્થિત બધા સંતો, શ્રદ્ધાળુઓ અને પ્રયટકોની સુરક્ષા અને કલ્યાણની પ્રાર્થના કરું છું.
પ્રધાનમંત્રીએ આંતરરાષ્ટ્રીય મહિલા િદવસ પર નારી શક્તિને સલામ કરી

પ્રધાનમંત્રી શ્રી નરેન્દ્ર મોદીએ આંતરરાષ્ટ્રીય મહિલા દિવસ પર ‘નારી શક્તિ’ના જુસ્સાને સલામ કરી હતી. પ્રધાનમંત્રીએ કહ્યું હતું કે, “આંતરરાષ્ટ્રીય મહિલા દિવસ પર નારી શક્તિના જુસ્સા, તેમની દ્રઢતા અને પ્રતિબદ્ધતાને સલામ. જ્યાં સુધી નારી શક્તિનો સંબંધ છે, ત્યાં સુધી ભારત સરકારની વિવિધ પહેલોનો ઉદ્દેશ આર્થિક સશક્તિકરણ, સ્વનિર્ભરતા અને સામાજિક સમાનતા સ્થાપિત કરવાનો છે. મહિલા સરપંચોના સંમેલનનને સંબોધવા અને સ્વચ્છ ભારત માટે અગ્રેસર રહીને કામ કરનાર મહિલાઓનું સન્માન કરવા આતુર છું.”
પ્રધાનમંત્રીએ જુનિયર વર્લ્ડ ચેમ્પિયનશિપમાં મેડલ ટેલીમાં ટોપ કરવા બદલ ભારતીય શૂટિંગ ટીમની પ્રશંસા કરી

પ્રધાનમંત્રી શ્રી નરેન્દ્ર મોદીએ 16 ગોલ્ડ મેડલ સહિત 40 મેડલ સાથે શૂટિંગ જુનિયર વર્લ્ડ ચેમ્પિયનશિપમાં મેડલ ટેલીમાં ટોપ કરવા બદલ ભારતીય શૂટર્સને અભિનંદન આપ્યા છે. પ્રધાનમંત્રીએ ટ્વિટ કર્યું: "આપણા શૂટર્સનું ઉત્કૃષ્ટ પ્રદર્શન! શૂટિંગ જુનિયર વર્લ્ડ ચેમ્પિયનશિપમાં ભારત 16 મેડલ સહિત 40 મેડલ સાથે મેડલ ટેલિમાં ટોચ પર ઉભરી આવ્યું છે. ટીમને અભિનંદન અને ભવિષ્ય માટે શુભેચ્છાઓ. આ સફળતા ઘણા ઉભરતા શૂટર્સને પ્રેરણા આપશે."
મંત્રીમંડળે ઉઝબેકિસ્તાનના એન્ડીજન ક્ષેત્રમાં ઉઝબેક - ભારતીય મુક્ત ફાર્માસ્યુટિકલ ઝોન સ્થાપિત કરવા માટે ભારત અને ઉઝબેકિસ્તાન વચ્ચે સહયોગ માટે કરાયેલા સમજૂતી કરારને મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં મંત્રીમંડળે ઉઝબેકિસ્તાનના એન્ડીજન ક્ષેત્રમાં ઉઝબેક-ભારતીય મુક્ત ફાર્માસ્યુટિકલ ઝોનની સ્થાપના માટે ભારત અને ઉઝબેકિસ્તાન વચ્ચેના સમજૂતી કરારને મંજૂરી આપી છે. આ સમજૂતી કરાર પર તા. 1 ઓક્ટોબર, 2018ના રોજ ઉઝબેકિસ્તાનના રાષ્ટ્રપતિની મુલાકાત દરમિયાન હસ્તાક્ષર કરવામાં આવશે. બંને દેશોમાં ફાર્માસ્યુટિકલ ઉદ્યોગની વૃદ્ધિને અપાતા મહત્વને ધ્યાનમાં લઈને તથા ફાર્માસ્યુટિકલ તથા બાયો-ફાર્માસ્યુટિકલ ક્ષેત્રોમાં બંને દેશોમાં વેપાર, ઉદ્યોગ અને ઉત્પાદન માટે બંને દેશો ઔપચારિક વ્યવસ્થા સ્થાપવાની બાબતને મહત્વ આપી રહ્યા છે. આ સમજૂતી કરારથી ઉઝબેકિસ્તાનના એન્ડીજન ક્ષેત્રમાં ઉઝબેક-ભારતીય મુક્ત ફાર્માસ્યિટકલ ઝોન સ્થાપવા માટે સહયોગનું માળખું ઉભુ થશે. તેનાથી ભારતની ફાર્માસ્યુટિકલ અને બાયો-ફાર્માસ્યુટિકલ ક્ષેત્રની કંપનીઓ એન્ડીજનમાં ઉઝબેક-ઈન્ડિયા ફ્રી ફાર્મા ઝોનમાં ફાર્માસ્યુટિકલ પ્રોડક્ટના ઉત્પાદન માટે મૂડી રોકાણ કરશે અને એકમો સ્થાપવામાં સુગમતા થશે.
પ્રધાનમંત્રીએ ગોવાના મુખ્યમંત્રી તરીકે શપથ લેવા બદલ મનોહર પાર્રિકરને અભિનંદન પાઠવ્યા

પ્રધાનમંત્રી શ્રી નરેન્દ્ર મોદીએ ગોવાના મુખ્યમંત્રી તરીકે શપથ લેવા બદલ મનોહર પાર્રિકરને અભિનંદન પાઠવ્યા હતા. પ્રધાનમંત્રીએ કહ્યું કે, “મનોહર પાર્રિકર અને તેની ટીમના શપથ લેવા બદલ અભિનંદન. ગોવાને વિકાસની નવી ઊંચાઈએ લઈ જવા માટે મારી શુભેચ્છા.”
પ્રધાનમંત્રીએ પ્રવાસી ભારતીય કેન્દ્રનું ઉદ્ઘાટન કર્યું

પ્રધાનમંત્રી શ્રી નરેન્દ્ર મોદીએ આજે નવી દિલ્હીમાં પ્રવાસી ભારતીય કેન્દ્રનું ઉદ્ઘાટન કર્યું હતું. આ પ્રસંગે તેમણે કહ્યું હતું કે, મહાત્મા ગાંધી અને ભૂતપૂર્વ પ્રધાનમંત્રી લાલ બહાદુર શાસ્ત્રીની જન્મજયંતી આ પ્રકારનો કાર્યક્રમ યોજવા માટે ઉચિત અવસર છે. તેમણે જણાવ્યું હતું કે, મહાત્મા ગાંધી ભારત છોડીને વિદેશ ગયા હતા, પણ દેશની સ્થિતિ તેમને અહીં પરત લઈ આવી હતી. તેમણે કહ્યું હતું કે, ભારતીય ડાયસ્પોરા (વિદેશમાં વસતા ભારતીયો)ને સંખ્યાની દ્રષ્ટિએ ન જોવા જોઈએ, પણ તેમનું મૂલ્યાંકન તેમની ક્ષમતાને આધારે થવું જોઈએ. તેમણે કહ્યું હતું કે, વર્ષોથી એક શબ્દ “બ્રેઇન ડ્રેઇન” (બુદ્ધિધન તણાઈ જવું) પ્રચલિત છે. પણ જો આપણે ડાયસ્પોરાને જોઈએ તો આપણે આપણી ક્ષમતાને “બ્રેઇન ગેઇન”માં પરિવર્તિત કરી શકીએ. પ્રધાનમંત્રીએ કહ્યું હતું કે, જ્યારે ભારત સાથે જોડાવા આતુર છે, ત્યારે “અજાણી વ્યક્તિનો ડર” સૌથી મોટો અવરોધ બની શકે છે, જેમાંથી બહાર નીકળવા માટે ભારતીય ડાયસ્પોરા મદદરૂપ થઈ શકે છે. તેમણે ડાયસ્પોરા સાથે જોડાવાના મહત્ત્વ પર ભાર મૂકતા કહ્યું હતું કે, ભૂતપૂર્વ પ્રધાનમંત્રી અટલ બિહારી વાજપેયીએ પ્રવાસી ભારતીય દિવસ ઉજવવાની પરંપરા શરૂ કરી હતી, જે તેમના પછીની સરકારોએ જાળવી રાખી હતી. પ્રધાનમંત્રીએ જણાવ્યું હતું કે ભારત અને ખાસ કરીને વિદેશ મંત્રાલયે છેલ્લા બે વર્ષમાં માનવતાના ધોરણે નોંધપાત્ર કાર્યો કર્યા છે. તેમણે નોંધ્યું હતું કે, ભારતીયો જ નહીં, પણ અન્ય ઘણા દેશોના નાગરિકોને સંઘર્ષ અને આપત્તિની સ્થિતિમાંથી બહાર કાઢ્યા છે. પ્રધાનમંત્રીએ જણાવ્યું હતું કે, ભારતે ક્યારેય બીજા દેશ પર હુમલો કર્યો નથી. તેમણે બે વિશ્વયુદ્ધમાં વિદેશી જમીનો પર ભારતીય સૈનિકોના ત્યાગ અને બલિદાનને યાદ કર્યું હતું તથા દુનિયાએ આ ત્યાગને ઉચિત સન્માન આપવું જોઈએ તેવું ઉમેર્યું હતું. આ પ્રસંગે પ્રધાનમંત્રીએ “ગાંધી – એક પ્રવાસી” પ્રદર્શનની મુલાકાત પણ લીધી હતી. તેમણે યોગ પ્રોટોકોલ ફોર ડાયાબીટિસ કન્ટ્રોલ પર પુસ્તિકાનું વિમોચન કર્યું હતું અને ‘નો ઇન્ડિયા’ ક્વિઝના વિજતાઓને ઇનામો આપ્યા હતા.
પ્રધાનમંત્રીએ ભારતના રસીકરણ અભિયાનના વધુ એક મહત્વપૂર્ણ સીમાચિહ્ન પાર કરવા પર ખુશી વ્યક્ત કરી

પ્રધાનમંત્રી શ્રી નરેન્દ્ર મોદીએ ભારતના રસીકરણ અભિયાનના વધુ એક મહત્વપૂર્ણ સીમાચિહ્ન પાર કરવા બદલ ખુશી વ્યક્ત કરી છે. ભારતમાં 50% થી વધુ પાત્ર વસતીને હવે સંપૂર્ણ રીતે રસી આપવામાં આવી છે. આરોગ્ય અને પરિવાર કલ્યાણ મંત્રી ડૉ. મનસુખ માંડવિયાના ટ્વીટના જવાબમાં પ્રધાનમંત્રીએ કહ્યું; "ભારતની રસીકરણ ઝુંબેશ વધુ એક મહત્વપૂર્ણ સીમાચિહ્ન પાર કરે છે.
પ્રધાનમંત્રીએ ઇસ્ટર્ન પેરિફેરલ એક્સપ્રેસવે અને દિલ્હી-મેરઠ એક્સપ્રેસવે ના પ્રથમ તબક્કાનું ઉદઘાટન કર્યું

પ્રધાનમંત્રી શ્રી નરેન્દ્ર મોદીએ રવિવારના રોજ દિલ્હી એનસીઆર પ્રદેશમાં બે નવનિર્મિત એક્સપ્રેસવે દેશને સમર્પિત કર્યા. તેમાંના પ્રથમમાં દિલ્હી-મેરઠ એક્સપ્રેસવેના 14 લેન, એક્સેસ કંટ્રોલનાં પ્રથમ તબક્કાનો સમાવેશ થાય છે, કે જે નિજ઼ામુદ્દીન સેતુથી દિલ્હી – ઉત્તરપ્રદેશ સરહદને જોડે છે. દેશને સમર્પિત કરવામાં આવેલી બીજી પરિયોજના 135 કિલોમીટર લાંબી ઇસ્ટર્ન પેરિફેરલ એક્સપ્રેસવે (ઈપીઈ) છે કે જે કુંડલીથી લઇને રાષ્ટ્રીય ધોરીમાર્ગ 1 અને રાષ્ટ્રીય ધોરીમાર્ગ 2 પર પલવલને જોડે છે. દિલ્હી-મેરઠ એક્સપ્રેસવે એકવાર પૂર્ણ થઇ ગયા બાદ તે રાષ્ટ્રીય રાજધાનીથી દિલ્હી વચ્ચેના તેમજ પશ્ચિમ ઉત્તરપ્રદેશના અન્ય અનેક ભાગો તથા ઉત્તરાખંડ વચ્ચે મુસાફરીમાં લગતા સમયમાં નોંધપાત્ર રીતે ઘટાડો કરશે. દિલ્હી-મેરઠ એક્સપ્રેસવેનું ઉદઘાટન કર્યા બાદ પ્રધાનમંત્રીએ ધોરીમાર્ગનું નિરીક્ષણ કરતા કેટલાક કિલોમીટર સુધી ખુલ્લી જીપમાં તેના પર મુસાફરી કરી હતી જ્યાં નવનિર્મિત માર્ગ પર ઉભેલા લોકો દ્વારા તેમનું અભિવાદન કરવામાં આવ્યું હતું. ઇસ્ટર્ન પેરીફેરલ એક્સપ્રેસવે (ઈપીઈ) બે ઉદ્દેશ્યોને પુરા કરશે જેમાં દિલ્હી તરફ ન જઈ રહેલા ટ્રાફિકને અન્ય રસ્તે ફંટાવીને રાષ્ટ્રીય રાજધાનીમાં પ્રદુષણમાં ઘટાડો અને ભીડ ઓછી કરવાનો હેતુ છે. આ પ્રસંગે ઉપસ્થિત જનમેદનીને સંબોધતા પ્રધાનમંત્રીએ વિશ્વાસ વ્યક્ત કર્યો હતો કે દિલ્હી-મેરઠ એક્સપ્રેસવેનું સંપૂર્ણ કાર્ય ખૂબ ઝડપથી પૂર્ણ કરવામાં આવશે. તેમણે કહ્યું કે ઇસ્ટર્ન પેરીફેરલ એક્સપ્રેસ વે દિલ્હીના ટ્રાફિકને હળવો કરવામાં સહાયરૂપ બનશે. તેમણે કહ્યું કે લોકોના જીવન સ્તરને ઉપર ઉઠાવવા માટે આધુનિક માળખાગત સુવિધાઓની ઘણી અગત્યની ભૂમિકા છે. તેમણે માળખાગત બાંધકામમાં લેવામાં આવતા પગલાઓની રૂપરેખા આપી જેમાં રસ્તાઓ, રેલવે, જળમાર્ગો વગેરેનો સમાવેશ થાય છે. તેમણે માળખાગત બાંધકામના વિકાસની પ્રગતિમાં થયેલ વૃદ્ધિનું ઉદાહરણ આપ્યું. મહિલા સશક્તિકરણના ક્ષેત્રમાં, પ્રધાનમંત્રીએ સ્પષ્ટ કર્યું કે કઈ રીતે સ્વચ્છ ભારત અભિયાન અંતર્ગત બાંધવામાં આવેલા શૌચાલયો અને ઉજ્જવલા યોજના હેઠળ એલપીજીના જોડાણો મહિલાઓના જીવનને સરળ બનાવી રહ્યા છે. તેમણે કહ્યું કે મુદ્રા યોજના હેઠળ આપવામાં આવેલ કુલ 13 કરોડ રૂપિયાના ધિરાણમાં 75 ટકાથી વધુ મહિલા ઉદ્યોગકારોને આપવામાં આવ્યા છે. પ્રધાનમંત્રીએ અનુસુચિત જાતિ અને અન્ય પછાત વર્ગો માટે લેવામાં આવેલ પગલાઓનો પણ ઉલ્લેખ કર્યો હતો. પ્રધાનમંત્રીએ જણાવ્યું કે આ વર્ષના કેન્દ્રીય બજેટમાં ગ્રામીણ અને કૃષિ ક્ષેત્રની અર્થવ્યવસ્થાને મજબુત બનાવવા માટે 14 લાખ કરોડ રૂપિયાની જોગવાઈ કરવામાં આવી છે.
પ્રધાનમંત્રીએ સાંસદ શ્રી રઘુનાથ મોહપાત્રાના નિધન અંગે દુઃખ વ્યક્ત કર્યુ

પ્રધાનમંત્રી શ્રી નરેન્દ્ર મોદીએ સાંસદ શ્રી રઘુનાથ મોહપાત્રાના નિધન અંગે દુઃખ વ્યક્ત કર્યુ હતું. પ્રધાનમંત્રીએ એક ટ્વીટમાં કહ્યું હતું, ”સાંસદ શ્રી રઘુનાથ મોહપાત્રાજીના નિધનથી દુઃખી છું. તેમણે કલા, સ્થાપત્ય અને સંસ્કૃતિની દુનિયામાં અગ્રિમ યોગદાન આપ્યું હતું. તેઓ પરંપરાગત હસ્તકલાને લોકપ્રિય બનાવવા માટેના તેમના યોગદાન માટે હંમેશા યાદ રહેશે. મારી સાંત્વના તેમના પરિવાર અને પ્રશંસકો સાથે છે. ઓમ શાંતિ.”
પ્રધાનમંત્રીએ નાણા મંત્રાલયના પ્રતિષ્ઠિત સપ્તાહની ઉજવણીનું ઉદ્ઘાટન કર્યું

પ્રધાનમંત્રી શ્રી નરેન્દ્ર મોદીએ આજે નાણા મંત્રાલયના પ્રતિષ્ઠિત સપ્તાહની ઉજવણીનું ઉદ્ઘાટન કર્યું. આ અઠવાડિયું 6 થી 11 જૂન 2022 સુધી ‘આઝાદી કા અમૃત મહોત્સવ’ ( ની સિદ્ધિનો ઉલ્લેખ કરતા કહ્યું.
પ્રધાનમંત્રીએ કાનપુરમાં બિલ્ડીંગ પડવાથી માર્યા ગયેલા લોકો પ્રત્યે શોક વ્યક્ત કર્યો

પ્રધાનમંત્રી શ્રી નરેન્દ્ર મોદીએ કાનપુરમાં બિલ્ડીંગ પડવાથી માર્યા ગયેલા લોકો પ્રત્યે શોક વ્યક્ત કર્યો છે. પ્રધાનમંત્રીએ કહ્યું કે, “મારી સંવેદના કાનપુરમાં બિલ્ડીંગ પડવાને લીધે જીવ ગુમાવનારા લોકોના પરિવાર સાથે છે. હું ઘાયલોના જલ્દીથી સાજા થવાની પ્રાર્થના કરું છું.”
પ્રધાનમંત્રીએ પૂર્વ કેન્દ્રીય મંત્રી શ્રી દિગ્વિજયસિંહ ઝાલાના નિધન અંગે શોક વ્યક્ત કર્યો

પ્રધાનમંત્રી શ્રી નરેન્દ્ર મોદીએ પૂર્વ કેન્દ્રીય મંત્રી શ્રી દિગ્વિજયસિંહ ઝાલાના નિધન અંગે શોક વ્યક્ત કર્યો હતો. પ્રધાનમંત્રીએ એક ટ્વીટમાં કહ્યું, “પૂર્વ કેન્દ્રીય મંત્રી દિગ્વિજયસિંહ ઝાલાજીના નિધનથી દુઃખી છું. તેમણે ગુજરાત અને રાષ્ટ્રીય રાજનીતિમાં સક્રિય ભૂમિકા ભજવી હતી. તેઓ તેમના સમુદાયને તેમના દ્વારા પ્રદાન કરાયેલી સેવા માટે અને પર્યાવરણ માટેના તેમના ઉત્સાહ માટે યાદ રહેશે. તેમના પરિવારને સાંત્વના. ઓમ શાંતિ.”
પ્રધાનમંત્રીએ 10 વર્ષીય મલ્લખંબ ખેલાડી, શૌર્યજીતના 36મી નેશનલ ગેમ્સ 2022માં પ્રદર્શનની પ્રશંસા કરી

પ્રધાનમંત્રી શ્રી નરેન્દ્ર મોદીએ 36મી નેશનલ ગેમ્સ 2022માં સૌથી યુવા મલ્લખંબ ખેલાડી શૌર્યજીતના પ્રદર્શનને બિરદાવ્યું છે. ગુજરાત માહિતી વિભાગના ટ્વીટને ટાંકીને પ્રધાનમંત્રીએ ટ્વીટ કર્યું; "શૌર્યજીત કેવો સ્ટાર છે."
મંત્રીમંડળે ભારત અને પ્રજાસત્તાક કોરિયા વચ્ચે સ્ટાર્ટઅપ સહયોગ માટે થયેલા સમજૂતી કરારને મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળે સ્ટાર્ટઅપ સહયોગ પર ભારત અને પ્રજાસત્તાક કોરિયા વચ્ચે થયેલા સમજૂતીકરારને પૂર્વવર્તી અસરથી મંજૂરી આપી દીધી છે. આ સમજૂતી કરાર પર ફેબ્રુઆરી, 2019માં હસ્તાક્ષર થયાં હતાં. આ એમઓયુથી બંને દેશોનાં સ્ટાર્ટઅપ ઉદ્યોગો વચ્ચે દ્વિપક્ષીય સહયોગમાં સરળતા થશે અને પ્રોત્સાહન મળશે, આ ઉદ્યોગો તેમનાં રાષ્ટ્રીય કાયદા અને નિયમનો તથા આવી કોઈ અસરકારક આંતરરાષ્ટ્રીય સમજૂતીઓ અને સંધિઓ પર આધારિત હોવા જરૂરી છેતથા બંને દેશો સાથે સંબંધિત હોવા જોઈએ.
પ્રધાનમંત્રી શ્રી નરેન્દ્ર મોદી અને યુરોપિયન કમિશનના પ્રમુખ માનનીય ઉર્સુલા વૉન ડેર લેયેન વચ્ચે ટેલીફોન પર વાતચીત

પ્રધાનમંત્રીએ આજે યુરોપિયન કમિશનના પ્રમુખ માનનીય ઉર્સુલા વૉન ડેર લેયેન સાથે ટેલીફોન પર વાતચીત કરી હતી. બંને નેતાઓએ હાલમાં ફાટી નીકળેલી મહામારી કોવિડ-19ના સંદર્ભે વૈશ્વિક પરિસ્થિતિ વિશે ચર્ચા કરી હતી. પ્રધાનમંત્રીએ યુરોપિયન યુનિયનના દેશોમાં કોવિડ-19ને કારણે થયેલાં મૃત્યુ માટે શોક વ્યક્ત કર્યો હતો. તેમણે આ મહામારી સામે લડવા માટે તમામ દેશો વચ્ચે સંકલન અને સહકારની આવશ્યકતા પર ભાર મૂક્યો હતો. પ્રધાનમંત્રીએ કોરોનાવાયરસના ચેપનો ફેલાવો અટકાવવા માટે ભારતે લીધેલાં પગલાઓ વિશે પણ વાત કરી હતી. સુશ્રી વૉન ડેર લેયેને જણાવ્યું હતું કે ભારતમાં બીમારીને ઝડપથી ફેલાતી અટકાવવવા માટે પ્રધાનમંત્રીના નેતૃત્વમાં વહેલી તકે લેવાયેલાં પગલાં મહત્ત્વપૂર્ણ બન્યાં છે. તેમણે આ પરિસ્થિતિમાં ભારતમાં ઉપસ્થિત યુરોપના નાગરિકોને મદદ પૂરી પાડવા માટે પ્રશંસા પણ કરી હતી. સુશ્રી વૉન ડેર લેયેને દવાઓ સહિતની આવશ્યક ચીજવસ્તુઓનો અવિરત પુરવઠો જાળવી રાખવા અને આ બીમારી માટે દવા વિકસાવવા માટે સંકલિત પ્રયાસો પર ભાર મૂક્યો હતો. બંને નેતાઓએ જી-20ના માળખામાં સંભવ સહકાર અને આ સંદર્ભે આગામી વીડિયો કોન્ફરન્સ બાબતે ચર્ચા કરી હતી.
પ્રધાનમંત્રીએ બંધારણ દિવસની ચર્ચા દરમિયાન રાજ્યસભામાં પોતાના સંબોધનમાં ડો.આંબેડકરના અનુકરણીય યોગદાનનું સ્મરણ કર્યું

પ્રધાનમંત્રી શ્રી નરેન્દ્ર મોદીએ આજે કહ્યું કે ભારતનું બંધારણ માત્ર કાયદા વિશે જ નથી, પરંતુ આ એક સામાજીક દસ્તાવેજ પણ છે. તેમણે કહ્યું કે જ્યારે પણ આપણને માર્ગદર્શન તેમજ પ્રેરણાની જરૂર પડે છે, તો આપણે તેના પાના ઉથલાવી શકીએ છીએ. પ્રધાનમંત્રી બંધારણ નિર્માતા ડૉ. બી.આર.આંબેડરકરની 125મી જયંતી પર બંધારણ દિવસના ઉપલક્ષ્યમાં આયોજીત ચર્ચા દરમિયાન બોલી રહ્યા હતા. પ્રધાનમંત્રીએ કહ્યું કે બંધારણ આપણને એકબીજા સાથે મળીને આગળ વધવાની શકિત પ્રદાન કરે છે. તેમણે કહ્યું કે આ બંધારણ સભાના દરેક સદસ્યોને શ્રદ્ધાંજલિ આપવાનો એક મહત્વપૂર્ણ અવસર છે. પ્રધાનમંત્રીએ કહ્યું કે રાષ્ટ્ર ડો.બાબાસાહેબ આંબેડકરના અનુકરણીય યોગદાનની ઉપેક્ષા ન કરી શકે અથવા તેને ભૂલાવી પણ ન શકે. પ્રધાનમંત્રીએ ‘એક ભારત, શ્રેષ્ઠ ભારત’ના પોતાના વિઝનની રૂપરેખા પ્રસ્તુત કરી, જેનો ઉલ્લેખ તેમણે પ્રથમ વખત સરદાર પટેલની જયંતી પર ‘એકતા દોડ’ દરમિયાન કર્યો હતો. પોતાના સંબોધન દરમિયાન પ્રધાનમંત્રીએ ડો.આંબેડકર, શ્રી જવાહરલાલ નહેરુ, ડો. સર્વપલ્લી રાધાકૃષ્ણન તેમજ શ્રી મેક્સ મૂલરનો ઉલ્લેખ કર્યો અને તેમના વિઝનનાં વિભિન્ન પાસાઓ પર પ્રકાશ ફેંક્યો.
ભારે ઉદ્યોગના ક્ષેત્રમાં દ્વીપક્ષીય સહયોગ પર ચેક ગણરાજ્ય સાથે પ્રોટોકોલ પર હસ્તાક્ષર અંગે કેબિનેટને માહિતી અપાઈ

પ્રધાનમંત્રી નરેન્દ્ર મોદીના અધ્યક્ષપદે કેન્દ્રીય મંત્રીમંડળને ભારે ઉદ્યોગ, ખાસ કરીને ઔદ્યોગિક સહયોગ તેમજ વિભિન્ન એકમોના ક્ષેત્રમાં ભારત અને ચેક ગણરાજ્ય વચ્ચે ગત દિવસોમાં હસ્તાક્ષર કરાયેલા પ્રોટોકોલ અંગે જાણકારી અપાઈ હતી. ઉપરોક્ત પ્રોટોકોલમાં ચેકોસ્લોવિયાની કંપનીઓ દ્વારા ભારતમાં પ્રવર્તમાન એકમોના આધુનિકરણનો ઈરાદો પણ સામેલ છે. ભારે ઉદ્યોગ વિભાગના તાબા હેઠળના કેન્દ્રીય સાર્વજનિક ક્ષેત્ર ઉદ્યમ હેવિ એન્જિનિયરિંગ કોર્પોરેશનના ત્રણ સંયંત્રોનું આધુનિકીકરણ પણ એમાં સામેલ છે, જે રાંચીમાં આવેલું છે અને તેની સ્થાપના 1960ના દાયકાના પૂર્વાર્ધમાં ચેકોસ્લોવિયાના સહયોગથી કરાઈ હતી. ઉપરોક્ત પ્રોટોકોલનો ઉદેશ્ય પરસ્પર સુવિધા અને લાભના સિધ્ધાંત પર ભારે ઉદ્યોગના ક્ષેત્રમાં પક્ષકારો સાથે જોડાયેલા બન્ને દેશોની જનતા વચ્ચે દ્વીપક્ષીય સહયોગને પ્રોત્સાહન આપવાનો છે. આ સિધ્ધાંત પક્ષકારો સાથે જોડાયેલા દેશોના ક્ષેત્રમાં માન્ય ગણાનારા કાયદા અને અન્ય આંતરરાષ્ટ્રીય સમજૂતીઓથી જોડાયેલી પ્રતિબધ્ધતાઓને અનુરુપ હશે.
પ્રધાનમંત્રીએ અમેરીકી ઓપનના મિક્સડ ડબલ્સના ખિતાબ જીતવા પર લિએન્ડર પેસ અને માર્ટિના હિંગિસને શુભકામના પાઠવી

પ્રધાનમંત્રી શ્રી નરેન્દ્ર મોદીએ અમરીકી ઓપન ટેનિસના મિક્સ્ડ ડબલ્સના ખિતાબ જીતવા પર લિએન્ડર પેસ અને માર્ટિના હિંગિસને શુભકામના પાઠવી છે. પ્રધાનમંત્રીએ કહ્યું કે, “લિએન્ડર પેસ અને માર્ટિના હિંગિસે એકવાર ફરી શાનદાર ખેલનું પ્રદર્શન કર્યું છે. મહાન જીત પર શુભકામના. અમે ખૂબ ખુશ છીએ.”
પ્રધાનમંત્રીએ શ્રી ચરણજીત સિંહ ચન્નીને પંજાબના મુખ્યમંત્રી તરીકે શપથ લેવા બદલ અભિનંદન પાઠવ્યા

પ્રધાનમંત્રી શ્રી નરેન્દ્ર મોદીએ શ્રી ચરણજીત સિંહ ચન્ની જીને પંજાબના મુખ્યમંત્રી તરીકે શપથ લેવા બદલ અભિનંદન પાઠવ્યા છે. એક ટ્વિટમાં પ્રધાનમંત્રીએ કહ્યું; "શ્રી ચરણજીત સિંહ ચન્ની જીને પંજાબના મુખ્યમંત્રી તરીકે શપથ લેવા બદલ અભિનંદન. પંજાબના લોકોની સુખાકારી માટે પંજાબ સરકાર સાથે કામ કરવાનું ચાલુ રાખશે."
પ્રધાનમંત્રીએ વીડિયો કોન્ફરેન્સિંગના માધ્યમથી જૈન આચાર્ય દ્વારા લિખિત પુસ્તકનું વિમોચન કર્યું,

પ્રધાનમંત્રી શ્રી નરેન્દ્ર મોદીએ આજે (10-1-2016) વીડિયો કોન્ફરેન્સિંગના માધ્યમથી જૈન આચાર્ય રત્નસુંદરસુરીસ્વરજી મહારાજ દ્વારા લિખિત ‘મારું ભારત, સારું ભારત (મેરા ભારત શ્રેષ્ઠ ભારત)’ શીર્ષકના પુસ્તકનું વિમોચન કર્યું. રત્નાત્રેય ટ્રસ્ટના સાહિત્ય સત્કાર સમિતિ દ્વારા મુંબઈમાં આયોજિત પુસ્તક વિમોચન સમારોહને સંબોધતા પ્રધાનમંત્રીએ આચાર્ય રત્નસુંદરસુરીશ્વરજી મહારાજની સરાહના કરતા કહ્યું કે 300 પુસ્તકો કોઈ નાનું કાર્ય નથી. જીવનના કેટલાક પાસાઓમાં મહારાજના કાર્યોનો પડછાયો જોઈ શકાય છે. પ્રધાનમંત્રીએ કહ્યું કે આ પુસ્તકોમાં તેમની ‘દિવ્યવાણી’ ગૂંજે છે. તેમણે કહ્યું કે રાષ્ટ્ર ધર્મ, દરેક ધર્મથી મોટો હોય છે. પ્રધાનમંત્રીએ સંતોની ભૂમિકાની પ્રશંસા કરતાં કહ્યું કે આ અમારી વિરાસત છે કે ભારતમાં કેટલાય સંતો અને મુનિઓ રહે છે, જેમણે રાષ્ટ્ર નિર્માણ પ્રત્યે એક મહત્વપૂર્ણ ભૂમિકા ભજવી છે. તેમણે લોકોને ગરીબી નાબૂદીના પ્રયાસો, સ્વચ્છ ભારત અને લાખો યુવાનોની ઉર્જાના માધ્યમ સાથે એક મજબૂત રાષ્ટ્રનું નિર્માણ કરવાનો આગ્રહ કર્યો. પ્રધાનમંત્રીએ કહ્યું કે ભારતે ક્યારેય સાંપ્રદાયિકતાની બાબતમાં વાત નથી કરી, પરંતુ હંમેશા માનવજાતિના લાભ માટે આધ્યાત્મનો પ્રચાર કર્યો. તેમણે કહ્યું ‘અમે આ વાત પર વિશ્વાસ કરીએ છીએ કે દરેક સમસ્યાનું સમાધાન આધ્યાત્મિકતાના માધ્યમથી થઈ શકે છે.’ આચાર્ય રત્નસુંદરસુરીશ્વરજી મહારાજે નવી દિલ્હીથી વીડિયો કોન્ફરેન્સીંગના માધ્યમથી પુસ્તકનું વિમોચન કરવા માટે પ્રધાનમંત્રીનો આભાર માન્યો અને કહ્યું ‘પરિવારની પાસે મૂલ્યો હોય છે અને દેશોની પાસે સંસ્કૃતિ.
પ્રધાનમંત્રીએ મુંબઈમાં થયેલી ભાગદોડ પર શોકની લાગણી વ્યક્ત કરી

પ્રધાનમંત્રી શ્રી નરેન્દ્ર મોદીએ મુંબઈમાં ભાગદોડની ઘટનામાં થયેલા મૃત્યુ પર શોકની લાગણી વ્યક્ત કરી હતી. પ્રધાનમંત્રીએ કહ્યું હતું કે, “મુંબઈમાં ભાગદોડના કારણે મૃત્યુ પામેલા લોકો માટે મને ઊંડું દુઃખ છે. જે લોકોને ઇજા થઈ છે તેઓ ઝડપથી સ્વસ્થ થાય તેવી પ્રાર્થના. મુંબઈની સ્થિતિ પર સતત નજર રાખવામાં આવી રહી છે. રેલવે મંત્રી પિયૂષ ગોયલ મુંબઈમાં સ્થિતિની સમીક્ષા કરી રહ્યાં છે અને તમામ સહાય મળે તેની વ્યવસ્થા કરી રહ્યાં છે.”
શ્રી નરેન્દ્ર મોદી આવતીકાલે ઉત્તર પ્રદેશની મુલાકાત લેશે

પ્રધાનમંત્રી શ્રી નરેન્દ્ર મોદી આવતીકાલે ઉત્તરપ્રદેશની મુલાકાત લેશે. તેઓ બલિયા ખાતેથી પ્રધાનમંત્રી ઉજ્જ્વલા યોજનાનો આરંભ કરાવશે. આ યોજના હેઠળ આગામી ત્રણ વર્ષોમાં ગરીબી રેખાની નીચે જીવતા પરિવારોના પાંચ કરોડ મહિલા લાભાર્થીઓને એલપીજી (રાંધણ ગેસ)નાં કનેક્શન્સ પૂરાં પાડવાનું લક્ષ્ય છે. પ્રધાનમંત્રી તેમના મતવિસ્તાર વારાણસીની મુલાકાત પણ લેશે. તેઓ લાભાર્થીઓને ઈ-રિક્શાનું વિતરણ કરશે. તેઓ વારાણસી ખાતે જ્ઞાન પ્રવાહ – સેન્ટર ફોર કલ્ચરલ સ્ટડીઝ એન્ડ રિસર્ચની મુલાકાત લેશે. તેમજ વારાણસીમાં અગ્રણી નાગરિકો સાથે બેઠક યોજશે. પ્રધાનમંત્રી પ્રસિદ્ધ અસ્સી ઘાટ ખાતે પર્યાવરણ-મિત્ર (એન્વાયર્નમેન્ટ ફ્રેન્ડ્લી) ઈ-બોટ્સ માટે યોજનાનો આરંભ કરાવશે. આ ઈ-બોટ્સ માત્ર પ્રદૂષણ જ નહીં ઘટાડે, પરંતુ તેના કારણે તેનો કાર્યકારી ખર્ચો ઘટશે, જેથી ગંગા નદીમાં આ પ્રકારની બોટ દ્વારા પોતાની રોજીરોટી રળતા લોકોની આવક વધશે.
પ્રધાનમંત્રીએ વિશ્વ જળ દિને લોકોને પાણીના દરેક ટીપાંની બચતના શપથ લેવા વિનંતી કરી

પ્રધાનમંત્રી શ્રી નરેન્દ્ર મોદીએ વિશ્વ જળ દિને લોકોને પાણીના દરેક ટીપાંની બચતના શપથ લેવા વિનંતી કરી હતી. પ્રધાનમંત્રીએ કહ્યું કે, “વિશ્વ જળ દિને પાણીના દરેક ટીપાંની બચત માટે શપથ લઈએ. જ્યારે જનશક્તિએ તેનું મન મનાવી લીધું છે તો આપણે સફળતાપૂર્વક જળશક્તિને સંરક્ષિત કરી શકીએ છીએ. આ વર્ષે યુનોએ એક યોગ્ય વિષય પસંદ કર્યો છે- નક્કામું પાણી. આનાથી પાણીના રિસાયકલિંગ પર અને પૃથ્વી પર આ શા માટે જરૂરી છે એ બાબતે વધુ જાગૃતિ લાવવામાં મદદ મળશે.”
પ્રધાનમંત્રીએ દિવાળી પર રાષ્ટ્રપતિ, ઉપરાષ્ટ્રપતિ,  શ્રી રામ નાથ કોવિંદ અને શ્રી વેંકૈયા નાયડુ સાથે મુલાકાત કરી

પ્રધાનમંત્રી શ્રી નરેન્દ્ર મોદીએ રાષ્ટ્રપતિ શ્રીમતી દ્રૌપદી મુર્મુ, ઉપરાષ્ટ્રપતિ શ્રી જગદીપ ધનખર, શ્રી રામ નાથ કોવિંદ અને શ્રી વેંકૈયા નાયડુને દિવાળીની શુભેચ્છા પાઠવી હતી. ટ્વીટ્સની શ્રેણીમાં પ્રધાનમંત્રીએ કહ્યું:
ભારત અને વિયેતનામ વચ્ચે પશુ સ્વાસ્થ્યના ક્ષેત્રમાં સહયોગ માટે સમજૂતી મેમોરેન્ડમ

પ્રધાનમંત્રી શ્રી નરેન્દ્ર મોદીની અધ્યક્ષતામાં થયેલી કેન્દ્રીય મંત્રીમંડળની બેઠકમાં ભારત અને વિયેતનામની વચ્ચે પશુ સ્વાસ્થ્યના ક્ષેત્રમાં સહયોગ માટે સમજૂતી મેમોરેન્ડમ પર હસ્તાક્ષરને મંજૂરી આપાઈ છે. સમજૂતી મેમોરેન્ડમમાં પશુ સ્વાસ્થ્યના ક્ષેત્રમાં ભારત અને વિયેતનામની વચ્ચે પરસ્પર સહયોગને વધારવાના ઉદ્દેશને નિર્ધારિત કરવામાં આવ્યો છે. અને આમાં નીચે મુજબના મુદ્દાઓ પર સહમતિ પ્રદાન કરવામાં આવી છે. 1. પશુ સ્વાસ્થ્યના ક્ષેત્રમાં વિશેષ જાણકારી આદાન-પ્રદાન અને ખાસ કરીને બંને દેશો માટે ચિંતાજનક પશુ રોગો, પશુઓના નિરીક્ષણ અને તેમને અલગ કરવા, પશુ રોગોના સંબંધમાં દેખરેખ અને તપાસની પ્રગતિ અને ખાદ્યજનક રોગાણુઓના સંબંધમાં માહિતીનું આદાન-પ્રદાન. 2. માંસ પ્રક્રિયા, માંસ ઉત્પાદનો અને કતલખાનાના સંબંધમાં ખાસ જાણકારીનું આદાન-પ્રદાન 3. પશુ સ્વાસ્થ્યના ક્ષેત્રમાં પરસ્પર સમજૂતી અને બંને પક્ષોના સક્ષમ અધિકૃતતાની વચ્ચે સ્વાસ્થ્ય પ્રમાણપત્ર રજૂ કરવા. 4. પશુ સ્વાસ્થ્ય ક્ષેત્રમાં માનવ સંસાધનોના પ્રશિક્ષણ અને ઉચ્ચીકરણ માટે સહયોગ સમજૂતી મેમોરેન્ડમ 10 વર્ષની અવધિ માટે લાગુ પડશે જ્યાં સુધી બંને દેશોમાં કોઈ એક પક્ષ ઓછામાં ઓછા છ માસ પહેલા આને સમાપ્ત કરવાની લેખિત નોટીસ ન આપે.
પ્રધાનમંત્રીએ ગુજરાતના મુખ્યમંત્રી સાથેની ઉચ્ચ સ્તરીય બેઠકમાં દુકાળ અને પાણીની અછતની પરિસ્થિતિની સમીક્ષા કરી

પ્રધાનમંત્રી શ્રી નરેન્દ્ર મોદીના અધ્યક્ષસ્થાને આજે ગુજરાતના જુદા જુદા વિસ્તારોમાં દુકાળ અને પાણીની અછતની પરિસ્થિતિ અંગે ઉચ્ચ સ્તરીય બેઠક યોજાઈ હતી. ગુજરાતનાં મુખ્ય મંત્રી શ્રીમતીઆનંદીબેન પટેલ આ બેઠકમાં હાજર રહ્યાં હતાં. ભારત સરકારના તેમજ ગુજરાત સરકારના ઉચ્ચ અધિકારીઓ પણ બેઠકમાં ઉપસ્થિત રહ્યા હતા. રાજ્યમાં જળ સંગ્રહ, રિચાર્જ અને જળાશયો બનાવવાના પ્રયત્નો વિશે માહિતી આપતાં મુખ્ય મંત્રીએ જણાવ્યું હતું કે રાજ્યમાં 1.68 લાખ ચેક ડેમો,2.74 લાખ ખેત તલાવડીઓ,1.25 લાખ બોરી બંધોછે, જેમાં 42.3 અબજ ક્યુબિક ફીટ જેટલા જળનો સંગ્રહ કરવાની ક્ષમતા છે અને તેને પગલે 6.32 લાખ હેક્ટર જમીનને લાભ મળી શકે તેમ છે. રાજ્યમાં 77 ટકા ઘરોને પાઈપ દ્વારા પાણીનો પુરવઠો પૂરો પાડવામાં આવી રહ્યો છે. સતત બીજા વર્ષે પૂરતો વરસાદ પડ્યો ન હોવા છતાં, રાજ્યમાં વોટર ગ્રિડનું કામ પૂરું થયું છે, જેના પરિણામેદૂરસુદૂરના કેટલાક વિસ્તારોમાં જ જળ વિતરણ માટે માત્ર 568 ટેન્કરોની જ જરૂર પડી રહી છે. પ્રધાનમંત્રીએ આ પ્રયત્નની પ્રશંસા કરવાની સાથે સાથે ટેન્કર દ્વારા પાણીનો પુરવઠો આપવો પડે એવીજરૂરિયાત સંપૂર્ણપણે દૂર થાય તેવા પગલાં લેવાં જણાવ્યું હતું. રાજ્યએ માઈક્રો-સિંચાઈ ક્ષેત્રે નોંધપાત્ર વિકાસ સાધ્યો છે. 3789 ગામોમાં 100 ટકા ડ્રિપ કે સ્પ્રિન્ક્લર (પાણીની ટપક કે છંટકાવ) સિંચાઈ અમલી છે. રાજ્ય સરકાર દ્વારા લેવાયેલાં પગલાંઓને પરિણામે અપૂરતા વરસાદ (લાંબા ગાળાની સરેરાશના આશરે 80 ટકા) તેમજ વિષમ કમોસમી વરસાદ છતાં દુકાળની પરિસ્થિતિ સામે વાજબી માત્રામાંસંરક્ષણ મેળવી શકાયું છે. સતત બે વર્ષ દુકાળ હોવા છતાં પણ રાજ્યમાં પાક ઉત્પાદન 95 ટકા સામાન્ય રહ્યો હોવાનો અંદાજ છે. સરદાર સરોવર સિંચાઈ યોજના હેઠળ વ્યાપક કેનાલ નેટવર્ક તૈયાર કરાયું હોવાને પગલે પાક ઉપજમાં નોંધપાત્ર વધારો થયો છે અને ખેતીની આવક પર હકારાત્મક અસર નોંધાઈ છે. આ સંદર્ભે,પ્રધાનમંત્રીએ બાગાયત અને રોકડિયા પાકોમાં મૂલ્યવૃદ્ધિ પર ભાર મૂક્યો હતો. મત્સ્ય ઉદ્યોગ, મધમાખી ઉછેરવાના ઉદ્યોગ, મોતી સંસ્કૃતિ અને સમુદ્રમાં ઉગતી વનસ્પતિ – સીવીડના ઉછેર માટે વિકાસને પ્રોત્સાહન આપવાનાં પગલાંઓ વિશે પણ ચર્ચા થઈ હતી. કેન્દ્ર સરકાર અને રાજ્ય સરકારે સાથે મળીને કામ કરવાના ઠરાવ સાથે બેઠકનું સમાપન થયું હતું.
જાપાન જવા માટે પ્રસ્થાન કરતા અગાઉ પ્રધાનમંત્રીનુ નિવેદન

પ્રધાનમંત્રીની જાપાન મુલાકાત પહેલા તેમનાં નિવેદનનો મૂળપાઠ નીચે મુજબ છે. હું વાર્ષિક શિખર સંમેલન માટે 28-29 ઓક્ટોબર, 2018નાં રોજ જાપાનનાં પ્રવાસે જઈશ. સપ્ટેમ્બર, 2014માં જાપાનની મારી પ્રથમ મુલાકાત પછીથી પ્રધાનમંત્રી તરીકે હું પ્રધાનમંત્રી શિન્ઝો આબેને 12મી વાર મળીશ. વર્ષ 2014 પછી વાર્ષિક શિખર સંમેલન માટે મેં વર્ષ 2016માં જાપાનની મુલાકાત લીધી હતી. ગયા વર્ષે મને મારા ગૃહ રાજ્ય ગુજરાતમાં પ્રધાનમંત્રી શિન્ઝો આબે અને શ્રીમતી અકી આબેનાં યજમાન બનવાનું સૌભાગ્ય મળ્યું હતું. જાપાન હંમેશા ભારતનું અમૂલ્ય ભાગીદાર રહ્યું છે. બંને દેશો વચ્ચે વિશષ વ્યૂહાત્મક અને વૈશ્વિક ભાગીદારીનાં સંબંધો છે. જાપાનની સાથે આપણાં આર્થિક અને વ્યૂહાત્મક સંબંધો છે, જેમાં તાજેતરનાં વર્ષોમાં પાયાનું પરિવર્તન આવ્યું છે. અત્યારે આ ભાગીદારી અતિ નક્કર અને ઉદ્દેશપૂર્ણ બની ગઈ છે. આ ભારતની ‘એક્ટ-ઈસ્ટ’ નીતિનાં મજબૂત આધાર, મુક્ત, ખુલ્લા અને સમાવેશક ભારત-પ્રશાંતનાં આપણાં સહિયારા દ્રષ્ટિકોણ અને કટિબદ્ધતા પર આધારિત છે. લોકશાહી દેશ હોવાને નાતે બંને દેશોનાં મૂલ્યો લગભગ એકસમાન છે. આપણે બધા માટે શાંતિ અને સમૃદ્ધિ ઇચ્છીએ છીએ. ભારત અને જાપાન એકબીજાનાં પૂરક છે અને એમાં બંને દેશોને લાભ થયો છે. જાપાન અત્યારે ભારતનાં આર્થિક અને ટેકનોલોજીકલ વિકાસ અને આધુનિકીકરણમાં સૌથી વિશ્વસનીય સાથીદાર છે તથા ભારત માટે સૌથી મોટો રોકાણકાર દેશ છે. મુંબઈ-અમદાવાદ હાઈસ્પીડ રેલ અને ડેડિકેટેડ ફ્રેઇટ કોરિડોર જેવી યોજનાઓથી આપણાં આર્થિક સંબંધોનું ઊંડાણ પ્રકટ થાય છે. ‘મેક ઇન ઇન્ડિયા’, ‘સ્કિલ ઇન્ડિયા’, ‘ડિજિટલ ઇન્ડિયા’, ‘સ્ટાર્ટ અપ ઇન્ડિયા’ જેવી ઘણી રાષ્ટ્રીય પહેલોમાં જાપાન અગ્રણી ભૂમિકા અદા કરે છે. જાપાની રોકાણકારોએ ભારતનાં આર્થિક ભવિષ્ય પર બહુ ભરોસો છે, જેમાં અસંખ્યા તકો ઉપલબ્ધ છે. આપણે નવીનતા, ટેકનોલોજી અને ઉત્કૃષ્ટ વ્યવહારોમાં જાપાનનાં વૈશ્વિક નેતૃત્વને બહુ માન આપીએ છીએ. આ પ્રવાસ દરમિયાન મને રોબોટિક્સમાં જાપાનની ઉચ્ચ ટેકનોલોજી ક્ષમતાઓને જોવાની તક મળશે. હું પ્રધાનમંત્રી શિન્ઝો આબેની સાથે વિવિધ વિષયો પર ચર્ચા કરીશ તથા બંને દેશોનાં વેપાર અને ઉદ્યોગનાં દિગ્ગજો સાથે વાતચીત કરીશ. હું ભારતીય સમુદાયને સંબોધન પણ કરીશ. આ વાતચીતથી આપણાં વેપારી અને રોકાણ સંબંધિત સંબંધોને વધુ ગાઢ બનાવવામાં પ્રદાન કરવામાં મદદ મળશે તેમજ સ્વાસ્થ્ય સુવિધા, ડિજિટલ ટેકનોલોજી, કૃષિ, ખાદ્ય પ્રસંસ્કરણ, આપત્તિ જોખમમાં ઘટાડો અને આપત્તિઓનો સામનો કરવા યોગ્ય માળખાગત સુવિધાઓ જેવા નવા ક્ષેત્રોમાં સહયોગ વધારવા પ્રોત્સાહન મળશે. હું મારા સાંસદો, પોતાનાં રાજ્યો અને જાપાનનાં પ્રાંતો વચ્ચે ગાઢ થઈ રહેલાં સંબંધોનું હૃદયપૂર્વક સ્વાગત કરું છું. મને એ વાતનું ખુશી છે કે, શિક્ષણ, કૌશલ્ય વિકાસ, સંસ્કૃતિ અને પર્યટન જેવા ક્ષેત્રોમાં સક્રિય આદાન-પ્રદાન મારફતે બંને દેશોનાં લોકો વચ્ચે સંબંધો ગાઢ થઈ રહ્યાં છે. મારી મુલાકાતથી આપણાં પરંપરાગત મૈત્રીપૂર્ણ સંબંધોને પ્રોત્સાહન મળશે, જેનાં મૂળિયાં ઇતિહાસમાં બહુ ઊંડા છે તથા શ્રેષ્ઠ અને વધુ સમૃદ્ધ ભવિષ્ય માટે આપણી ભાગીદારી મજબૂત બનશે."